Väestönsuojista annettavan valtioneuvoston asetuksen valmistelu

Asettaminen	
	Sisäasiainministeriön pelastusosasto on asettanut tänään hankkeen asetuksen valmistelemiseksi väestönsuojista.	

Toimikausi	
	 20.9.2010–31.12.2010   	

Tausta	
	Voimassa olevan pelastuslain (468/2003) nojalla annetussa valtioneuvoston asetuksessa pelastustoimesta (787/2003) on säännelty väestönsuojan koosta, rakenteesta, sijoittamisesta ja käyttöönotosta. Vuoden 2011 alusta voimaan tulevaksi tarkoitettu uusi pelastuslaki kumoaa nykyisen valtioneuvoston asetuksen pelastustoimesta. Uuden pelastuslain 74 §:n nojalla valtioneuvoston asetuksella annettaisiin tarkempia säännöksiä väestönsuojan koosta, rakenteesta ja sijainnista. Väestönsuojan käyttöönotosta säädettäisiin pelastuslain 76 §:ssä.

Pelastuslain 65 §:n nojalla väestönsuojien teknisistä yksityiskohdista on säädetty sisäasiainministeriön asetuksilla S1-, S3- ja S6-luokan kalliosuojista sekä S3-luokan teräsbetonisesta väestönsuojasta (1384/2006) ja S1- ja K-luokan teräsbetonisista väestönsuojista (1385/2006). Asetuksissa säännellään väestönsuojien rakenteellisista vaatimuksista, jotka on tarkoitus ottaa ehdotettuun valtioneuvoston asetukseen väestönsuojista, lukuun ottamatta väestönsuojan rakenteita koskevia teknisiä yksityiskohtia, joista annetaan erillinen sisäasiainministeriön asetus.

Koska väestönsuojia koskevia valtioneuvoston asetuksella säänneltäviä tekijöitä on useita ja koska väestönsuojelu muodostaa selkeästi erottuvan oman kokonaisuutensa, väestönsuojista on tarkoituksenmukaista säätää erillisellä valtioneuvoston asetuksella. Uuden pelastuslain nojalla annettava valtioneuvoston asetus pelastustoimesta sisältää muuta pelastustoimea yleisesti koskevaa sääntelyä.	

Tavoitteet	
	Arvion mukaan uuden pelastuslain mukainen muutos väestönsuojien rakentamisvelvoitteisiin pienentäisi väestönsuojien rakentamiskustannuksia noin 19 miljoonaa euroa vuodessa. Asetustasoisten säännösten uudistaminen toisi vastaavasti noin 10 %:n eli noin 8 miljoonan euron säästöt.	

Tehtävä	
	Uuden pelastuslain mukaisen väestönsuojista annettavan valtioneuvoston asetuksen valmistelu.
	
Organisointi	
	Asetus valmistellaan pelastusosastolla virkatyönä.

Asetuksen vastuuvalmistelijana on toimistoinsinööri Pekka Rajajärvi. Valmisteluun osallistuu myös pelastusylitarkastaja Veli-Pekka Hautamäki.

Hankesihteerinä toimii säädösvalmisteluavustaja Merja Hyytiäinen	

Kustannukset ja rahoitus	
	Hankkeesta aiheutuvat sisäasiainministeriön menot maksetaan momentilta 26.80.21.4 (Pelastushallinnon toimintamenot, pelastusosaston säädösvalmistelu ja muu kehittäminen).	

	Pelastusylijohtaja	Pentti Partanen	

	
	Ylitarkastaja	Reijo Jormanainen	

JAKELU	
	Toimistoinsinööri Pekka Rajajärvi
Pelastusylitarkastaja Veli-Pekka Hautamäki

TIEDOKSI	
                  Sisäasiainministeriö, pelastusosasto